آمریکا، قارا لیسته‌سی‌دکی ایران‌لی هاوا یولو شیرکت‌لرینه آمریکان قیدیات‌لی تجهیزات تامین ائتدیک‌لری سببیله 9 نفر و تشکیلاتا قارشی تحریم قراری آلیب.
آمریکا خزینه ناظیرلیگین‌دن ائدیلن یازی‌لی آچیقلامادا، ماهان، کاسپیان، مراج و پویا کیمی ایران‌لی هاوا یولو شیرکت‌لرینه آمریکان قئیدیات‌لی محصول‌لاری تداروک ائتدیگی ادعا ائدیلن 3 نفر و 6 شیرکتین تحریم لیسته‌سینه آلیندیغی بیلدیریلدی.
بون‌دان باشقا، تحریم لیسته‌سین‌دکی ایران‌لی هاوا یول‌لارینا عایید 31 اوچاغا خیدمت و یا ائنیش ایجازه‌سی تانییان‌لارین آمریکانین تحریم‌لرینه تابع توتولاجاغی خبردارلیق ائدیلیب.
آمریکانین تحریم تطبیق ائتدیگی ایران‌لی هاوا یولو شیرکت‌لری‌نین ترور تشکیلاتی حزب الله و اسد رژیمینه سیلاح، ساواشچی و مالی تامین ائتدیگی ادعا ائدیلن آچیقلامادا، آمریکا خزینه ناظیری استیون منوچی‌نین بو ایفاده‌لرینه یئر وئریلیب:
دونیا داخیلینده اؤلکه‌لر و شیرکت‌لر، ایران طرفین‌دن بؤلگه‌یه ترور ایخراج ائتمک اوچون ایستیفاده ائدیلن هاوا یول‌لارینا ائنیش ایجازه‌سی و هاوجیلیق خیدمت‌لری تامین ائتمیین گتیردیگی ریسک‌لری نظره آلما‌لی‌دیرلار. بو هاوا یولو شیرکت‌لری‌نین آمریکا محصول‌لارینی و سرویسلرینی تامین ائتمک اوچون ایستیفاده ائتدیگی آلدادیجی تدبیرلر، ایران رژیمی‌نین فعالیتی اوچون ائدیلن حیله‌گر یول‌لارین ساده‌جه بیر نومونه".
